**LĒMUMS**

Liepājā

|  |  |
| --- | --- |
| 2023. gada 23. martā | Nr.64/3  (prot. Nr.3, 4.§) |

Par aizņēmumu projekta "Liepājas

valstspilsētas grants ielu pārbūves

programma 2022.–2027. gadam

(Pļavu iela)" īstenošanai

Pamatojoties uz Pašvaldību likuma 4. panta pirmās daļas 1. un 3. punktu, 10. panta pirmās daļas 21. punktu, likuma "Par valsts budžetu 2023. gadam un budžeta ietvaru 2023., 2024. un 2025. gadam" 36. panta pirmās daļas 8. punktu, likuma "Par pašvaldību budžetiem" 22. pantu, Ministru kabineta 2019. gada 10. decembra noteikumiem Nr.590 "Noteikumi par pašvaldību aizņēmumiem un galvojumiem", Liepājas valstspilsētas pašvaldības domes 2021. gada 16. decembra lēmumu Nr.460/16 "Par Liepājas valstspilsētas grants ielu pārbūves programmu 2022.–2027. gadam", Liepājas valstspilsētas un Dienvidkurzemes novada attīstības programmas 2022.–2027. gadam Liepājas valstspilsētas Rīcības un investīciju plāna 5.1. uzdevuma "Veicināt digitālu un viedu, ilgtspējīgu un nākotnes tendencēm atbilstošu autoceļu un ielu, sakaru infrastruktūras attīstību" projektu JPr\_108 "Nodrošināt ilgtspējīgu, klimatnoturīgu un drošu pilsētas infrastruktūras savienojumu ar maģistrālajām ielām Liepājā, kas savieno ar visaptverošo TEN-T tīklu 3. kārta" un izskatot Liepājas valstspilsētas pašvaldības domes pastāvīgās Finanšu komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Atbalstīt prioritārā investīciju projekta "Liepājas valstspilsētas grants ielu pārbūves programma 2022.–2027. gadam (Pļavu iela)", turpmāk arī – Projekts, īstenošanu, kas atbilst pašvaldības apstiprinātajai attīstības programmai "Liepājas valstspilsētas un Dienvidkurzemes novada attīstības programmas 2022.–2027. gadam pielikums "Liepājas valstspilsētas Rīcību un investīciju plāns"" un nodrošina lietderīgu investīciju īstenošanu pašvaldības autonomās funkcijas – gādāt par pašvaldības īpašumā esošo ceļu būvniecību, uzturēšanu un pārvaldību – izpildei.

2. Apstiprināt projekta kopējās izmaksas 1 778 048,70 EUR (viens miljons septiņi simti septiņdesmit astoņi tūkstoši četrdesmit astoņi *euro* 70 centi).

3. Ņemt Valsts kasē ilgtermiņa aizņēmumu uz 15 gadiem 1 500 000 EUR (viens miljons pieci simti tūkstoši *euro*) ar izņemšanu 2023. un 2024. gadā prioritārā investīciju projekta "Liepājas valstspilsētas grants ielu pārbūves programma 2022.–2027. gadam (Pļavu iela)" īstenošanai par Valsts kases noteikto procentu likmi.

4. Aizņēmuma atdošanu plānot no Liepājas valstspilsētas pašvaldības pamatbudžeta ieņēmumiem, sākot ar 2026. gadu.

5. Garantēt saistību izpildi no Liepājas valstspilsētas pašvaldības budžeta līdzekļiem.

6. Nodrošināt Projekta īstenošanai nepieciešamo Liepājas valstspilsētas pašvaldības budžeta līdzfinansējumu 278 048,70 EUR (divi simti septiņdesmit astoņi tūkstoši četrdesmit astoņi *euro* 70 centi) sadalījumā pa gadiem:

6.1. 2023. gadā – 206 707,70 EUR (divi simti seši tūkstoši septiņi simti septiņi *euro* 70 centi);

6.2. 2024. gadā – 71 341,00 EUR (septiņdesmit viens tūkstotis trīs simti četrdesmit viens *euro* 00 centi).

7. Uzdot Liepājas pilsētas pašvaldības iestādei "Komunālā pārvalde" kopā ar Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldi sagatavot nepieciešamos dokumentus un iesniegt Finanšu ministrijas Pašvaldību aizņēmumu un galvojumu kontroles un pārraudzības padomē.

8. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei, Attīstības pārvaldei | |